Държавен вестник, бр. 79, 2024 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  79
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 229
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на Зако­
на за независимия финансов одит, приет от
50-ото Народно събрание на 4 септември 2024 г.
Издаден в София на 12 септември 2024 г. 
Президент на Републиката: 
Румен Радев
Подпечатан с държавния печат.
Министър на правосъдието:
Мария Павлова
ЗАКОН
за изменение и допълнение на Закона за не­
зависимия финансов одит (обн., ДВ, бр. 95 от 
2016 г.; изм., бр. 15 от 2018 г., бр. 17 от 2019 г., 
бр. 18, 28 и 105 от 2020 г., бр. 25 и 52 от 2022 г. 
и бр. 70 от 2024 г.)
§ 1. В наименованието на закона накрая 
се добавя „и изразяването на сигурност по 
устойчивостта“.
§ 2. В чл. 1 се правят следните изменения 
и допълнения:
1. В т. 1 думите „извършван от регистрира­
ни одитори“ се заличават, а накрая се поставя 
запетая и се добавя „както и ангажиментите 
за изразяване на сигурност върху отчети за 
корпоративното устойчиво развитие, нари­
чани по-нататък „отчети за устойчивостта“, 
извършвани от регистрираните одитори“.
2. В т. 2 след думите „финансовия одит“ 
се поставя запетая и се добавя „както и 
ангажиментите за изразяване на сигурност 
по устойчивостта“, а думата „одиторски“ се 
заменя с „професионални“.
3. В т. 3 думата „правоспособност“ се за­
меня с „квалификация“. 
§ 3. Създава се чл. 2а: 
„Цел на изразяването на сигурност по 
устойчивостта
Чл. 2а. Целта на изразяването на сигурност 
по устойчивостта е да се повиши доверието 
на потребителите на отчети за устойчивост­
та чрез изразяването на одиторско мнение, 
съответно одиторско заключение, относно 
съответствието на отчета за устойчивостта 
във всички съществени аспекти на изисква­
нията на приложимата рамка за отчитане на 
устойчивостта.“
§ 4. В чл. 3, ал. 1 думата „одиторски“ се 
заменя с „професионални“.
§ 5. Създава се чл. 3а:
„Изразяване на сигурност по устойчивостта 
Чл. 3а. (1) Изразяването на сигурност по 
устойчивостта се осъществява чрез изпълне­
нието на одиторски ангажимент за изразяване 
на разумна или ограничена степен на сигур­
ност, наричани по-нататък „ангажименти за 
сигурност по устойчивостта“. 
(2) Изразяването на сигурност по устой­
чивостта е изпълнение на съвкупност от 
необходими и взаимосвързани процедури, 
определени от приложимите професионални 
стандарти, въз основа на които се формира 
одиторско мнение за изразяване на разумна 
сигурност, съответно одиторско заключение 
за изразяване на ограничена сигурност.
(3) За изразяване на одиторското мнение, 
съответно одиторско заключение, при ангажи­
мент за сигурност по устойчивостта, се взема 
предвид приложимата рамка за отчитане по 
устойчивостта.
(4) Задължителният ангажимент за изра­
зяването на сигурност по устойчивостта се 
осъществява чрез ангажимент за разумна 
степен на сигурност в съответствие с Евро­
пейските стандарти за изразяване на раз­
умна сигурност по устойчивостта, приети 
от Европейската комисия съгласно чл. 26а, 
параграф 3, ал. 2 от Директива 2006/43/ЕО 
на Европейския парламент и на Съвета от 
17 май 2006 г. относно задължителния одит 
на годишните счетоводни отчети и консоли­
дираните счетоводни отчети, за изменение 
на директиви 78/660/ЕИО и 83/349/ЕИО на 
Съвета и за отмяна на Директива 84/253/ЕИО 
на Съвета, наричана по-нататък „Директива 
2006/43/ЕО“.“
§ 6. Създава се чл. 4а:
„Предмет на ангажименти за сигурност 
по устойчивостта 
Чл. 4а. Ангажиментите за сигурност по 
устойчивостта се извършват по отношение на 
годишни или междинни, индивидуални или 
консолидирани отчети за устойчивостта, из­
готвени в съответствие с приложимата рамка 
за отчитане на устойчивостта.“
§ 7. В заглавието на чл. 5 накрая се добавя 
„за финансово отчитане“.
§ 8. Създава се чл. 5а:
„Приложима рамка за отчитането на 
устойчивостта
Чл. 5а. Приложимата рамка за отчитането 
на устойчивостта са приетите от Европейската 
комисия Европейски стандарти за отчитане 
на устойчивостта съгласно чл. 29б и 29в от 
Директива 2013/34/ЕС на Европейския пар­
ламент и на Съвета от 26 юни 2013 г. относно 
годишните финансови отчети, консолидира­
ните финансови отчети и свързаните доклади